WALKMAN felhasználói útmutató
Nyomtatás
Legfelső oldal > Hibaelhárítás > A tünetek lehetséges okai > Csatlakozás számítógéphez

## Csatlakozás számítógéphez

A szoftver telepítése nem lehetséges.

- A számítógépén olyan operációs rendszer fut, amelyet a lejátszó nem támogat.

- Ellenőrizze a számítógépe operációs rendszerét [Részletek].

- Más szoftver is fut a Windows rendszer alatt.

- Ha más szoftver is fut, az ütközhet a telepítéssel. Különösen ügyeljen arra, hogy leállítsa a biztonsági szoftvereket, mivel azok nagy terhelést jelenthetnek a számítógépnek.

- Nincs elég lemezterület a merevlemezen.

- Ellenőrizze az alkalmazás telepítéséhez szükséges lemezterület, és törölje a szükségtelen fájlokat.

- A felhasználói fiókjának nincs rendszergazdai jogosultsága, vagy nem a rendszergazdai fiókkal jelentkezett be.

- A szoftver telepítéséhez jelentkezzen be egy olyan felhasználói fiókba, amely rendszergazdai jogosultsággal rendelkezik, vagy jelentkezzen be a számítógép rendszergazdájaként.

- Egy üzenetet tartalmazó párbeszédpanelt eltakar a telepítőképernyő.

- Nyomja meg és tartsa nyomva az [Alt] billentyűt, és nyomja meg a [Tab] billentyűt néhányszor, míg az üzenetet tartalmazó párbeszédpanel meg nem jelenik. Ezután kövesse az üzenet utasítását.

A telepítési képernyő folyamatjelzője leállt. Vagy a merevlemez használatát jelző lámpa nem világít már percek óta.

- Várjon, amíg a telepítés befejeződik, mert a telepítés megfelelően halad. A telepítés a számítógéptől függően akár 30 percig vagy tovább is tarthat.

Nem jelenik meg a kijelzőn a [Connected USB. The player cannot be operated.] vagy a [Connected USB (MTP). The player cannot be operated.] felirat, ha a lejátszót az USB-kábellel (mellékelve) a számítógéphez csatlakoztatják. (A számítógép nem ismeri fel a lejátszót.)

- Az USB-kábel nincs megfelelően bedugva a számítógépen található USB-portba.

- Húzza ki az USB-kábelt, majd dugja vissza.

- Használja a mellékelt USB-kábelt.

- USB-elosztót használ.

- Elképzelhető, hogy a lejátszót nem lehet USB-elosztón keresztül csatlakoztatni. Az USB-kábel (mellékelve) segítségével közvetlenül csatlakoztassa a lejátszót a számítógéphez.

- Elképzelhető, hogy meghibásodott a számítógépen található USB-port.

- Csatlakoztassa a lejátszót egy másik USB-porthoz.

- Ha először használja a lejátszót, vagy az akkumulátor töltöttsége alacsony, a kapcsolódást jelző üzenet megjelenítése akár 30 másodpercet is késhet a számítógéphez történő csatlakozástól számítva. Ez nem jelent hibás működést.

- A szoftver hitelesítését végzi a rendszer, ami meglehetősen sokáig tarthat. Várjon egy kicsit.

- A szoftver telepítése nem sikerült.

- Telepítse újra a szoftvert a telepítővel. Az importált adatok nem változnak.

- Ha a lejátszót USB-kapcsolati készenléti állapotba helyezi, mielőtt csatlakoztatná egy számítógéphez, a lejátszó és a számítógép közti kapcsolat létrehozása megbízhatóbban történik.

- Válassza a [Yes] értéket az [USB Connection Mode] beállításánál [Részletek]. A lejátszó USB-kapcsolati készenléti állapotba kerül, és megjelenik az USB-kapcsolat készenléti képernyője.

- A számítógépen nem az a szoftver fut, mint amelyiket az átvitelhez használta.

- Húzza ki az USB-kábelt, várjon néhány percet, majd csatlakoztassa újra. Ha a probléma továbbra is fennáll, akkor húzza ki az USB-kábelt, indítsa újra a számítógépet, majd dugja be újra az USB-kábelt.

- A számítógépen futó szoftverektől függően előfordulhat, hogy a [Connected USB. The player cannot be operated.] vagy a [Connected USB (MTP). The player cannot be operated.] felirat nem jelenik meg a lejátszón.

- Használja a Windows Media Player programot, vagy a Windows Intézőt.

- Ha a fenti megoldásokat kipróbálta, és a probléma továbbra is fennáll, nyomja meg a lejátszó RESET gombját, és csatlakoztassa újra a számítógéphez az USB-kábellel (mellékelve).

Nem lehet adatokat átmásolni a számítógépről a lejátszóra.

- Az átvitelt megszakíthatják a zajok, például a sztatikus elektromosság. Ez az adatok védelme érdekében történik.

- Húzza ki a lejátszót, majd dugja vissza.

- Ha egy olyan számítógépről másol át fájlokat, amelyiken nincs telepítve a Windows Media Player 11, akkor nem minden fájlt (AAC, videofájlok stb.) lehet átmásolni húzással.

- Telepítse a Windows Media Player 11 programot a Windows Media Player letöltési webhelyről, majd húzással vigye át újra a fájlokat. A Windows Media Player 11 telepítése előtt ellenőrizze, hogy az operációs rendszer és az egyéb szolgáltatások kompatibilisek-e a Windows Media Player 11 alkalmazással. A Windows Media Player használatával és támogatásával kapcsolatos részletekért keresse fel a következő webhelyet:
  http://support.microsoft.com/

- Az USB-kábel nincs megfelelően bedugva a számítógépen található USB-portba.

- Húzza ki az USB-kábelt, majd dugja vissza.

- Nincs elég szabad terület a belső flash memóriában.

- Tárhely felszabadításához törölje a szükségtelen adatokat a lejátszóról.

- A fájlok és mappák maximálisan rögzíthető számáról lásd: [Részletek].

- A szerzői jog tulajdonosa olyan megszorításokat alkalmazhat, amelyek értelmében a korlátozott ideig, illetve korlátozott számban lejátszható zeneszámokat nem lehet átmásolni. Az egyes hangfájlok részletes beállításairól a terjesztőnél érdeklődhet.

- A lejátszó hibás adatokat tartalmaz.

- Másolja vissza a használható fájlokat a számítógépre, majd formázza meg a belső flash memóriát a lejátszó segítségével [Részletek].

- Előfordulhat, hogy nem a megfelelő szoftvert használja az adatok lejátszóra történő átviteléhez.

- Telepítse a támogatott szoftvert, és használja azt az adatok átviteléhez.

- Az átvitt adatok megsérülhetnek.

- Törölje a számítógépről azokat az adatokat, amelyeket nem lehet átmásolni, majd importálja újra azokat. Amikor a számítógépre importálja vagy átviszi az adatokat, zárjon be minden más alkalmazást, így elkerülheti az adatok sérülését.

- Olyan fájlt próbál átvinni, amely nem lejátszható formátumú.

- A lejátszható formátumokkal kapcsolatban további információért lásd: [Részletek]. Egy fájlt nem a fájl specifikációja szerint próbál átvinni.

- .m4a, .mp4, .3gp vagy .m4v fájlokat próbál áthelyezni egy olyan számítógépen, amelyiken a Windows Media Player 10 van telepítve.

- Windows XP vagy Windows Vista rendszer használata esetén telepítse a Windows Media Player 11 programot a Windows Media Player letöltési webhelyéről.

- Ha adatokat másol át egy ehhez készült szoftverrel, de a másolás nem történik meg, forduljon a szoftver gyártójához.

Az átvitel túl sokáig tart.

- Nagyméretű fájl átvitelével próbálkozik.

- A nagyméretű fájlok átvitele sokáig tarthat.

Csak kevés adatot lehet átmásolni a lejátszóra.

- Nincs elég szabad terület a belső flash memóriában.

- Tárhely felszabadításához törölje a szükségtelen adatokat a lejátszóról.

- A lejátszó által nem támogatott adatok vannak a lejátszón.

- Ha a zeneszámok, videók és fényképek mellett más adatokat is tárol a lejátszón, akkor csökken a tárhely. Másolja vissza a számítógépre azokat az adatokat, amelyeket a lejátszó nem tud lejátszani, hogy növelje a rendelkezésre álló helyet.

Nem tud egy zeneszámot a lejátszóról visszamásolni a számítógépre.

- Nem arra a számítógépre próbálja átvinni a zeneszámot, amelyet a szám lejátszóra történő átviteléhez használt.

- Ha a zeneszámot egy szoftverrel vitte át egy számítógépről a lejátszóra, akkor előfordulhat, hogy azt a számot nem másolhatja vissza egy másik számítógépre. Másolja vissza a zeneszámot arra a számítógépre, amelyről átvitte azt a lejátszóra. Ha nem tudja visszamásolni a zeneszámot a számítógépre, és törölni kívánja a fájlt, használja a szoftvert a fájl kijelölésére és törlésére.

- Előfordulhat, hogy letörölte a zeneszámot arról a számítógépről, amelyről átvitte azt a lejátszóra.

- Ha letörli a zeneszámot arról a számítógépről, amelyről átvitte azt a lejátszóra, akkor azt már nem lehet visszamásolni a számítógépre.

A lejátszó instabil lesz, amikor a számítógéphez csatlakozik.

- USB-elosztót vagy USB-hosszabbítót használ.

- Elképzelhető, hogy a lejátszót nem lehet USB-elosztón vagy -hosszabbítón keresztül csatlakoztatni. Az USB-kábel (mellékelve) segítségével közvetlenül csatlakoztassa a lejátszót a számítógéphez.

A mappákat nem lehet átnevezni vagy törölni.

- Nem törölheti és nem nevezheti át a [MUSIC], [MP_ROOT], [MPE_ROOT], [VIDEO], [DCIM], [PICTURE], [PICTURES], [PODCASTS], [RECORD] és [VOICE] mappát.

Vissza a tetejére