WALKMAN felhasználói útmutató
Nyomtatás
Legfelső oldal > Az első lépések > Áramellátás/töltés > Az akkumulátor töltése

## Az akkumulátor töltése

A [Battery Care] módról
Az akkumulátor töltési szintjét jelző ikonról
A lejátszó akkumulátorának töltéséhez csatlakoztassa a lejátszót egy bekapcsolt számítógéphez.
Amikor a lejátszót a számítógéphez csatlakoztatja, használja az USB-kábelt (mellékelve).
Amikor az akkumulátor töltési szintjének a képernyő jobb felső sarkában látható jelzője a következőt mutatja: , a töltés befejeződött. (A töltés körülbelül 3 óráig tart.)
Teljesen töltse fel a lejátszót az első használatkor, illetve ha hosszabb ideje már nem használta (ekkor a jelzés látható a kijelző töltöttségjelzőjén).
Megjegyzés

- A teljes feltöltés után a lejátszó automatikusan készenléti üzemmódba lép.

### A [Battery Care] módról

A [Battery Care] módban a lejátszó töltése leáll egy kis idővel az akkumulátor teljes felöltése előtt. Ha nincs szüksége a lejátszó több órányi használatára, akkor átkapcsolhatja a [Battery Care] módot [On] állapotúra, ezzel növelve a rendelkezésre álló feltöltési és lemerítési ciklusokat, ami az akkumulátor élettartamát jelentősen meghosszabbíthatja.
A [Battery Care] mód beállításával kapcsolatban lásd: [Részletek].
Megjegyzés

- [Battery Care] módban az akkumulátorjelző első sávja gyorsabban tűnik el, mint normális esetben. Ez azért van így, mert teljes feltöltés előtt állt le a töltés (az akkumulátor élettartamának meghosszabbítása érdekében), és nem jelez hibás működést.

### Az akkumulátor töltési szintjét jelző ikonról

Az információs területen látható akkumulátorjelző az akkumulátor töltési szintjét mutatja.
Ahogy csökken az akkumulátor töltöttsége, úgy tűnnek el az ikon sávjai. Ha megjelenik a [LOW BATTERY. Please Charge.] felirat, akkor a lejátszót nem lehet használni. Ebben az esetben töltse fel az akkumulátort úgy, hogy a lejátszót a számítógéphez csatlakoztatja. Az akkumulátor élettartamával kapcsolatban lásd: [Részletek].
Tipp

- A képernyő töltés alatt elhalványul.

Megjegyzés

- Ha a lejátszót hosszú ideig nem használta, és így tölti fel, lehet, hogy a számítógép nem ismeri fel a lejátszót, vagy semmi nem jelenik meg a kijelzőn. Töltse a lejátszót körülbelül 5 percig, ekkor ismét megfelelően fog működni.

- Az akkumulátort mindig 5 °C és 35 °C közötti hőmérsékleten töltse fel. Ha ettől eltérő hőmérsékleten próbálja meg tölteni az akkumulátort, előfordulhat, hogy a ikon jelenik meg, és a töltés nem végezhető el.

- Az akkumulátor körülbelül 500 alkalommal tölthető fel. Ez a szám a lejátszó használatának körülményeitől függően változhat.

- A kijelzőn a [Do not disconnect.] felirat jelenik meg, amikor a számítógép hozzáfér a lejátszóhoz. Ezen idő alatt ne húzza ki az USB-kábelt (mellékelve), ellenkező esetben az éppen átvitt adatok (vagy a lejátszón lévő adatok) sérülhetnek.

- A lejátszó kezelőgombjait nem lehet használni, amikor a lejátszó a számítógéphez kapcsolódik.

- Az akkumulátor teljesítményének megtartása érdekében töltse fel az akkumulátort legalább félévente vagy évente egyszer.

- A számítógéphez csatlakoztatott USB-eszközök némelyike akadályozhatja a lejátszó megfelelő működését.

- A saját kézzel összeállított, illetve az átalakított számítógépek esetében nem garantáljuk, hogy az akkumulátort fel lehet tölteni.

- Ha a számítógép energiatakarékos módba lép – például alvási vagy hibernálási módba –, miközben a lejátszó USB-kábelen csatlakozik, akkor a lejátszó akkumulátora nem töltődik. Ehelyett a lejátszó továbbra is az akkumulátor energiáját fogyasztja, így meríti azt.

- Ne csatlakoztassa a lejátszót hosszú időre olyan hordozható számítógéphez, amelyik nincs hálózati tápforrásra kötve, mert a lejátszó lemerítheti a számítógép akkumulátorát.

- Amíg a lejátszó számítógéphez van csatlakoztatva, ne kapcsolja be, ne indítsa újra, ne kapcsolja be alvási módból, és ne kapcsolja ki a számítógépet. Ezek a műveletek a lejátszó hibás működését okozhatják. Ezen műveletek elvégzése előtt bontsa a lejátszó és a számítógép közötti kapcsolatot.

- A töltés során a lejátszó felmelegedhet. Ez nem jelent hibás működést.

- Ha a lejátszót USB-kábel segítségével egy számítógéphez csatlakoztatja, a legutóbb lejátszott zeneszám, videó, fotó stb. folytatásával kapcsolatos információk törlődnek. Válassza ki újra a kívánt tartalmat a képernyőn lévő listából.

Vissza a tetejére